Jelisaveta Andrejević Aneta
<s>Jelisaveta Andrejević Aneta (Beograd, 8. januar 1923 — Bubanj, kod Niša, 9. januar 1943), učesnica Narodnooslobodilačke borbe i narodni heroj Jugoslavije.</s>

<s>Biografija 
Rođena je 8. januara 1923. godine u Beogradu.</s><s>Posle završene osnovne škole, otišla je u Niš gde se uključila u rad revolucionarne omladine.</s><s>Bila je član organizacije Saveza komunističke omladine Jugoslavije (SKOJ), koja je delovala u Trgovačkoj školi u Nišu, iako nije bila učenica ove škole.</s>

<s>Posle okupacije Kraljevine Jugoslavije bila je veoma aktivna u prikupljanju oružja i drugim aktivnostima za pripremu ustanka.</s><s>Septembra 1941. godine stupila je u Toplički partizanski odred, gde je obavljala dužnost kurira Okružnog komiteta KPJ za Niš.</s><s>Učestvovala je u mnogim borbama sa Bugarima i četnicima.</s>

<s>Marta 1942. godine upala je u četničku zasedu.</s><s>Posle tri dana mučenja, četnici su je predali Bugarima.</s><s>Bugari su je silovali i maltretirali, a onda predali Nemcima u Nišu.</s><s>Nemci su je odveli u koncentracioni logor na Crvenom krstu.</s>

<s>Streljana je 9. januara 1943. godine na Bubnju, kod Niša.</s>

<s>Ukazom predsednika Federativne Narodne Republike Jugoslavije Josipa Broza Tita, 9. oktobra 1953. godine, proglašena je za narodnog heroja.</s>

<s>Reference</s>

<s>Literatura 
 
 Heroine Jugoslavije.</s><s>„Spektar“, Zagreb 1980. godina.</s><s>Milan Inđić Djeca heroji.</s><s>„Dom štampe”, Zenica 1985. godine.</s>

<s>Srpski komunisti
Jugoslavenski partizani
Žene narodni heroji
Žene u Narodnooslobodilačkoj borbi
Biografije, Beograd</s>

